 Jésù pe àwọn Méjìlá ó sì fi àṣẹ fún wọn—Ó fi ìdáni-lẹ́kọ fún àwọn ará Nífáì èyítí ó jọ Ìwãsù lórí Òkè—Ó sọ ọ̀rọ̀ Ìbùkún nnì—Ìkọ́ni rẹ̀ tayọ òfin Mósè ó sì tún ṣíwájú rẹ̀—A pàṣẹ fún gbogbo ènìyàn láti wà ní pípé àní gẹ́gẹ́bí òun àti Bàbá rẹ̀ ti wà ní pípé—A fi orí ìwé yĩ wé Máttéù 5. Ní ìwọ̀n ọdún 34 nínú ọjọ́ Olúwa wa. Ó sì ṣe nígbàtí Jésù ti sọ àwọn ọ̀rọ̀ wọ̀nyí parí fún Nífáì, àti fún àwọn tí a ti pè, (báyĩ iye àwọn tí a ti pè, tí nwọ́n sì ti gba agbára àti àṣẹ láti ṣe ìrìbọmi, jẹ́ méjìlá) sì kíyèsĩ, ó na ọwọ́ rẹ̀ jáde sí àwọn ọ̀pọ̀ ènìyàn nã, ó sì gbé ohùn rẹ̀ sókè sí wọn, wípé:Alábùkún-fún ni ẹ̀yin bí ẹ̀yin ó bá ṣe àkíyèsí àwọn ọ̀rọ̀ àwọn méjìlá tí èmi ti yàn lãrín yín láti ṣiṣẹ́ ìránṣẹ́ fún yín, àti láti jẹ́ ìránṣẹ̃ yín; àwọn ni èmi sì fi agbára fún láti lè ṣe ìrìbọmi fun yín pẹ̀lú omi; lẹ́hìn tí ẹ̀yin bá sì ti ṣe ìrìbọmi pẹ̀lú omi, ẹ kíyèsĩ, èmi yíò ṣe ìrìbọmi fun yín pẹ̀lú iná àti pẹ̀lú Ẹ̀mí Mímọ́; nítorínã alábùkún-fún ni ẹ̀yin bí ẹ̀yin ó bá gbà mí gbọ́ tí a sì rì yín bọmi, lẹ́hìn tí ẹ̀yin ti rí mi tí ẹ sì mọ̀ pé èmi ni.
 Jesu pe awon Mejila o si fi ase fun won—O fi idani-leko fun awon ara Nifai eyiti o jo Iwasu lori Oke—O so oro Ibukun nni—Ikoni re tayo ofin Mose o si tun siwaju re—A pase fun gbogbo eniyan lati wa ni pipe ani gegebi oun ati Baba re ti wa ni pipe—A fi ori iwe yi we Matteu 5. Ni iwon odun 34 ninu ojo Oluwa wa. O si se nigbati Jesu ti so awon oro wonyi pari fun Nifai, ati fun awon ti a ti pe, (bayi iye awon ti a ti pe, ti nwon si ti gba agbara ati ase lati se iribomi, je mejila) si kiyesi, o na owo re jade si awon opo eniyan na, o si gbe ohun re soke si won, wipe:Alabukun-fun ni eyin bi eyin o ba se akiyesi awon oro awon mejila ti emi ti yan larin yin lati sise iranse fun yin, ati lati je iranse yin; awon ni emi si fi agbara fun lati le se iribomi fun yin pelu omi; lehin ti eyin ba si ti se iribomi pelu omi, e kiyesi, emi yio se iribomi fun yin pelu ina ati pelu Emi Mimo; nitorina alabukun-fun ni eyin bi eyin o ba gba mi gbo ti a si ri yin bomi, lehin ti eyin ti ri mi ti e si mo pe emi ni.